Латыш телен туған теле итеп ҡулланыусылар һаны Латвияла 2011 йылғы халыҡ иҫәбен алыуға ярашлыxa0— 1 164 894 кеше, йәғни ил халҡының 56,3 проценты һәм үҙ телен атағандар араһында 62,1 процент (ҡайһы берҙә айырым тел тип ҡаралған лантгаль диалектын да индереп); илдә йәшәгән рус теллеләрҙең күпселеге, шулай уҡ донъяның башҡа илдәрендәге аҙ һанлы эмигранттар һәм уларҙың тоҡомдары (АҠШxa0— 16 035, Ирландия, Англия, Канада, Бразилия, Рәсәй (2010 йылғаxa0— 22 079 һөйләшеүсе), Белоруссия (2009 йылғы мәғлүмәттәр буйынса, 1549 этник латыштың 386-һы латыш телен туған теле тигән, ләкин туғыҙы ғына өйөндә ошо телдә һөйләшә), Яңы Зеландия, Австралия, Германия һ. б.) латыш телен төрлө кимәлдә белә.